Veste, moj najljubši del očetovstva
so filmi, ki si jih lahko ogledam.
Zelo rad gledam moje najljubše filme z mojimi otroci.
Ko je bila moja hči stara štiri leta,
sva skupaj gledala "Čarovnika iz Oza".
Za več mesecev je popolnoma prevzel njeno domišljijo.
Njen najljubši lik je bil jasno Glenda.
To je bil izgovor, da je lahko nosila bleščečo oblekico
in imela čarobno palico.
Ampak, če si ta film dovoljkrat pogledaš,
ugotoviš, kako nenavaden je.
Danes živimo in vzgajamo svoje otroke
v nekakšnem spektakularnem industrijskem kompleksu otroške domišljije.
A "Čarovnik iz Oza" je bil edinstven.
Ni začel tega trenda.
Štirideset let kasneje se je trend res prijel
s filmom, v katerem, to je zanimivo,
najdemo kovinskega tipa
in kosmatega tipa,
ki reši princeso v oblačilih sovražnikovih stražarjev.
Ali veste o čem govorim? (smeh)
Ja.
No, med tema dvema filmoma je velika razlika,
nekaj zelo velikih razlik med "Čarovnikom iz Oza"
in filmi, ki jih gledamo danes.
Ena je, da je v "Čarovniku iz Oza" zelo malo nasilja.
Opice so še kar nasilne kot tudi jablane.
Zdi se mi, da, če bi "Čarovnika iz Oza" posneli danes,
bi čarovnik rekel: "Doroteja, ti si rešiteljica Oza,
ki jo je prerokba napovedala.
Uporabi svoje čarobne čeveljce in premagaj
računalniško ustvarjene vojske Zlobne čarovnice.
A tako se ne zgodi.
Še nekaj edinstvenega na " Čarovniku iz Oza"
se mi zdi, da so vse od najbolj junaških,
modrih in celo zlobnih likov
ženske.
To sem pravzaprav začel opažati,
ko sem svoji hčeri pokazal "Vojno zvezd".
To je bilo leta kasneje in je bila situacija drugačna.
Takrat sem tudi že imel sina.
Takrat je imel le tri leta.
Ni bil povabljen na predvajanje filma. Je bil premajhen za to.
A bil je drugi otrok
in stopnja nadzora se je močno zmanjšala. (smeh)
Pritaval je v sobo
in nanj je naredilo vtis,
kot se mama raca vtisne v svoje račke,
in mislim, da ni razumel, kaj se dogaja,
ampak prav gotovo je to srkal vase.
In zanimalo me je, kaj opaža.
Ali opaža temo poguma,
vztrajnosti in zvestobe?
Ali opaža dejstvo, da se Luke
pridruži vojski, da bi povzročil padec vlade?
Ali opaža,
da so v vesolju samo fantje
razen tete Beru in seveda te princese,
ki je res kul, ampak večino filma nekako čaka,
da lahko junaku podari medaljo in mežik,
da bi se mu zahvalila, ker je rešil vesolje, kar je storil
s pomočjo čarovnije, s katero se je rodil?
Primerjajte to s "Čarovnikom iz Oza" iz leta 1939.
Kako Doroteja zmaga v svojem filmu?
Z vsemi se spoprijatelji
in postane vodja.
V takem svetu bi veliko raje vzgajal svoje otroke,
v Ozu, kajne? In ne v filmu, kjer se tipi pretepajo,
kjer nekako moramo biti.
Zakaj je toliko Sile - z veliko začetnico; SIle -
v otroških filmih
in tako malo rumene ceste?
Veliko dobrega je napisanega o vplivu
fantovskih nasilnih filmih na dekleta,
kar preberite si. Zelo je zanimivo.
Nisem še prebral veliko o tem, kako to vpliva na fante.
Iz lastnih izkušenj vem,
da princesa Leja ni dala dovolj dobrega konteksta,
da bi to lahko uporabil, da bi se znajdel v svetu odraslih,
ki združuje moške in ženske. (smeh)
Msilim, da sem v trenutku prvega poljuba
pričakoval, da se bo odvila zaključna špica,
ker je to konec filma, kajne?
Dokončal sem svoje poslanstvo, dobil sem dekle.
Zakaj še kar stojiš tam?
Nisem vedel, kaj naj bi.
Filmi so zelo zelo osredotočeni na to, da se premaga zlo
in se dobi nagrado. Ni veliko prostora za
druga razmerja in druga potovanja.
Zdi se, da, če si fant,
si butasta žival,
če si dekle, moraš s seboj prinesti svoj bojevniški kostum.
Ogromno izjem je
in pred komerkoli od vas bom branil Disneyjeve princese.
A fantom pošiljajo sporočila,
da niso, fantje niso ciljna publika.
Neverjetno dobro učijo dekleta,
kako se boriti proti patriarhiji,
a ne pokažejo nujno, kako se morajo fantje
boriti proti patriarhiji.
Za njih ni vzornikov.
Imamo nekaj prekrasnih žensk,
ki za naše otroke pišejo nove zgodbe,
in čeprav sta Hermiona ali Katniss zelo tri-dimnezionalni in očarljivi,
so to še vedno vojni filmi.
In, jasno, najbolj uspešen studio vseh časov
še naprej izdaja klasiko za klasiko
in vsaka izmed njih govori
o potovanju fanta ali moškega
ali dveh moških prijateljev ali moškega in njegovega sina
ali dveh moških, ki vzgajata majhno punčko.
Dokler niso letos, o čemur vas veliko razmišlja,
končno naredili "Pogum".
Vsem vam ga priporočam. Trenutno je v povpraševanju.
Ali se spomnite, kaj so kritiki rekli, ko je "Pogum" izšel?
"Oh, ne morem verjeti, da je Pixar naredil film o princesi."
Zelo je dober. Ne pustite si, da vas to ustavi.
No, skoraj noben izmed teh filmov ne prestane Bechdelovega testa.
Ne vem, če ste že slišali zanj.
Ni se še prijel ali vnel debate,
a morda bomo danes začeli gibanje.
Alison Bechedel ustvarja stripe
in v sredini 80-ih je posnela pogovor
s svojo prijateljico, v katerem ocenjujeta filme, ki sta si jih ogledali.
Zelo preprosto je. Samo tri vprašanja si morate postaviti:
Ali je v filmu več kot en lik,
ki je ženska in kaj reče.
Poskusite doseči to merilo.
In, ali se te ženske med seboj v kateremkoli delu filma pogovarjajo med seboj?
In, ali je njun pogovor o čem drugem
kot o fantu, ki jima je obema všeč? (smeh)
Kajne? Hvala. (aplavz)
Najlepša hvala.
Dve ženski, ki obstajata in se pogovarjata o nečem.
Zgodi se. Videl sem že to,
a zelo redko to vidim v filmih,
ki jih vsi poznamo in jih imamo tako zelo radi.
Pravzaprav sem si ta teden ogledal
zelo kvaliteten film "Argo".
Kajne? Hvalili so ga na Oskarjih, dobro je služil.
Splošno mnenje je, da je to kvaliteten hollywoodski film.
Bolj kot ne pogrne na Bechedelovem testu.
In mislim, da ne bi smel, ker je večina filma,
ne vem, če ste ga videli, a večina
se dogaja na ambasadi, na kateri se moški in ženske
skrivajo med situacijo s talci.
V nekaj scenah imajo moški
globoke tesnobne pogovore v skrivališču
in najboljši trenutek ene izmed igralk je,
ko pogleda skozi vrata in reče "Prideš v posteljo, ljubček?"
To je Hollywood.
Poglejmo si številke.
Koliko od 10o najbolj popularnih filmov v letu 2011
mislite, da je glavno vlogo imela ženska.
Enajst. Ni slabo.
Ni toliko procentov, kolikor je žensk
v na novo izvoljenem Kongresu, kar je dobro.
A obstaja še večja številka,
ki bo to sobo potrla.
Lansko leto je "The New York Times" objavil raziskavo,
ki jo je opravila vlada.
Pokazala je tole.
Vsaka peta ženska v Ameriki
pravi, da so jo spolno zlorabili enkrat v življenju.
No, ne mislim, da je za to kriva splošna zabava.
Mislim, da otroški filmi niso imeli ničesar s tem.
Ne mislim niti,
da so s tem neposredno povezani glasbeni videi ali pornografija,
ampak nekaj je narobe
in, ko slišim te podatke,
pomislim na to,
da je veliko spolnih napadalcev.
Kdo so ti tipi? Kaj se učijo?
Česa se ne naučijo?
Ali srkajo zgodbo,
da je naloga moškega junaka, da premaga zlo z nasiljem
in potem pobere nagrado, kar je ženska,
ki nima prijateljev in ne govori?
Ali si mi zapomnimo to zgodbo?
Veste,
kot starš, ki ima privilegij,
da vzgajam hči,
kot vsi vi, ki počnete isto,
se mi zdi ta svet in ta statistika zelo skrb vzbujajoča
in rad bi jo pripravil na to.
Na razpolago imam orodje kot je "ženska moč"
in upamo, da bo to pomagalo,
a moram se vprašati, ali jih bo ta moč zaščitila,
če naenkrat, aktivno in pasivno,
poučujemo svoje sinove, da naj vzdržujejo svojo moško moč?
Mislim, da je najemanje filmov
eden izmed načinov, kako lahko storimo nekaj zelo pomembnega,
in zdaj govorim predvsem očetom.
Mislim, da moramo svojim sinovom
pokazati novo definicijo moškosti.
Ta definicija je že tako ali tako popolnoma spremenjena.
Brali ste o tem, kako ekonomija spreminja
vloge tistega, ki služi, in tistega, ki skrbi za dom in družino.
Vse se je postavilo na glavo.
Naši sinovi bodo morali najti nekakšen način,
da se bodo na to prilagodili. Nek nov odnos z drugimi,
ki jim ga bomo, mislim da, morali pokazati in izvajati mi.
Kako pravi moški
zaupa svoji sestri
in jo spoštuje in želi biti na njeni strani
in se postavi po robu res slabim fantom,
to so moški, ki želijo zlorabljati ženske.
In mislim, da je naša naloga pri najemanju filmov,
da poiščemo tiste filme, ki prestanejo Bechedelov test,
če jih lahko najdemo, in da najdemo junakinje,
ki so tam,
ki pokažejo pravi pogum, ki združujejo ljudi,
in sinovom namignemo, da se lahko z njimi poistovetijo
in rečejo: "Hočem biti na njeni strani.",
ker bodo na njeni strani.
Ko sem hči vprašal, kdo je njen najljubši lik iz " Vojne zvezd",
veste, kaj je rekla?
Obi-Wan.
Obi-Wan Kenobi in Glinda.
Kaj imata ta dva skupnega?
Morda ne le bleščeča obleka.
Mislim, da sta strokovnjaka.
Mislim, da sta to človeka, ki v filmu
vesta več kot kdorkoli drug
in ki svoje znanje rada delita z drugimi ljudmi,
da bi ti dosegli svoj potencial.
Vodji sta.
Za hči bi rad videl, da ima tako nalogo,
in za sina bi rad videl, da ima tako nalogo.
Več takih nalog si želim.
Manj nalog, pri katerih bi se mojemu sinu reklo:
"Pojdi in se bori sam,"
in več takih, kjer se mora pridružiti ekipi,
ki jo morda vodi ženska,
da bi drugim ljudem pomagali postati boljši
in da bi sami bili boljši.
kot v "Čarovniku iz Oza".
Hvala.